Andreea Tonciu a făcut dezvăluiri tulburătoare din trecutul său. Bruneta a recunoscut, fără niciun fel de reținere, că încă de mică i-a plăcut să joace rolul unui personaj negativ. Acest lucru s-a resimțit în viața de zi cu zi a vedetei. A ajuns să își împingă o vecină pe scări, a căzut de la etajul 1 al clădirii.
Mereu a atras atenția tuturor celor din jurul său prin personalitatea ei. Andreea Tonciu, prima concurentă care a trebuit să părăsească jungla dominicană în care s-a filmat show-ul Survivor All Stars, s-a făcut remarcată prin atitudinea lipsită de frică și impunătoare în spațiul public.
Multe voci au acuzat lipsa de feminitate a Andreei Tonciu, care crede în sufletul său că a fi o femeie puternic nu este sinonim cu a fi lipsit de grație. Dimpotrivă! De altfel, drumul brunetei în viață parcă a fost, într-o oarecare măsură, preconizat încă din primii ani ai copilăriei.
Andreea Tonciu a explicat, în cea mai recentă intervenție pentru presa românească, faptul că i-a plăcut să fie întotdeauna personajul negativ din poveste. Așa se face că, pe vremea când era fetiță acasă la părinți, alegea mereu să fie omul rău din jocurile pe care le juca cu vecinele sale.
În fața camerelor TV, Andreea Tonciu și-a deschis sufletul și a dezvăluit o întâmplare pe care nu a mai povestit-o niciodată nimănui. Bruneta a vorbit despre un joc pe care l-a jucat cu prietenele sale din Piața Unirii, unde locuia într-o clădire rezidențială. Sfârșitul nu a fost deloc cel așteptat.
"M-am jucat cu vecinele mele. Eu am copilărit într-o casă naționalizată la Piața Unirii. În acea curte stăteau foarte multe familii și eram mulți copii acolo. Pe vremuri, erau telenovelele alea pe (…) și fiecare copil ne alegeam câte un rol. Eu alegeam rolul negativ, îmi plăcea să țip, să urlu, să fac ca toate alea", a relatat Andreea Tonciu în emisiunea Oracolul Vedetelor.
Doar că ce avea să urmeze a atras, în cazul brunetei, o pedeapsă dură. În timpul jocului, vedeta, pe atunci copilă, a împins-o pe o prietenă de-a sa, care a căzut de la etajul 1 al clădirii rezidențiale. Din fericire, copila nu a pățit nimic grav, însă Andreea Tonciu a primit o răsplată pe măsură.
"În timp ce mă jucam, din greșeală am împins-o (pe o vecină – n.r.), fără să vreau. Am împins-o pe prietena mea, care a căzut de la etajul 1. Deci fără să vreau! La casele astea naționalizate urcai pe scări și aveau ca o gaură unde nu era nimic.
Nu știu cum am făcut că fără să vreau… Sau intenționat! Nu-mi amintesc! Am împins-o. Bine că nu a pățit ceva copilul ală. Știi câtă bătaie mi-am luat atunci? Nu vrei să știi", a relatat Andreea Tonciu în emisiunea Oracolul Vedetelor.